Ο ρόλος των Κοινωνικών Λειτουργών στις εξαρτήσεις μέσα από τη δράση τους σε Streetwork της Θεσσαλονίκης
Creators: name: Σηφάκη, Μαρία Ραφαέλα Αντώνη
Publisher: name: Aristotle University of Thessaloniki
Year: 2025
Subjects: Κοινωνικοί λειτουργοί
Εργασία στο δρόμο
Εξαρτήσεις
Social workers
Streetwork
Addictions

description: Η παρούσα εργασία εξετάζει τον ρόλο των κοινωνικών λειτουργών στο πλαίσιο του Streetwork, εστιάζοντας κυρίως στην πόλη της Θεσσαλονίκης, και αναδεικνύει τη σημασία της άμεσης εμπλοκής με περιθωριοποιημένους πληθυσμούς, όπως οι άνθρωποι που αντιμετωπίζουν προβλήματα εξάρτησης από ναρκωτικές ουσίες. Στην αρχή της μελέτης, γίνεται ορισμός του Streetwork και παρουσιάζεται μια ιστορική αναδρομή στην ανάπτυξή του, εντοπίζοντας τις ρίζες του στις αρχές του 20ού αιώνα, όταν οι κοινωνικοί λειτουργοί άρχισαν να αλληλοεπιδρούν με τις κοινότητες σε καθημερινές, εξωτερικές συνθήκες, προκειμένου να παρέχουν υποστήριξη σε άτομα που βρίσκονται σε ανάγκη. Η μεθοδολογία της έρευνας περιλάμβανε τη διεξαγωγή ποιοτικών συνεντεύξεων με κοινωνικούς λειτουργούς που εργάζονται στην περιοχή της Θεσσαλονίκης. Οι συνεντεύξεις επικεντρώθηκαν στις εμπειρίες των κοινωνικών λειτουργών, στις προκλήσεις που αντιμετωπίζουν και στις στρατηγικές που εφαρμόζουν στην προσέγγιση των ατόμων αυτών. Τα αποτελέσματα της έρευνας αποκαλύπτουν ότι, ενώ υπάρχει σημαντική πρόοδος στην υποστήριξη των ατόμων που λαμβάνουν βοήθεια, η γεωγραφική εστίαση της μελέτης περιορίζει τη δυνατότητα γενίκευσης των αποτελεσμάτων σε άλλες περιοχές. Μερικά από τα κύρια ευρήματα της έρευνας περιλαμβάνουν την επιτακτική σημασία της οικοδόμησης εμπιστοσύνης μεταξύ των κοινωνικών λειτουργών και των ανθρώπων με τους οποίους εργάζονται, καθώς και τα εμπόδια που συχνά προκύπτουν στην προσπάθεια προσέγγισης αυτών των ευάλωτων ατόμων. Επιπλέον, αναδεικνύεται ο θετικός αντίκτυπος της κοινωνικής εργασίας στους περιθωριοποιημένους πληθυσμούς, καθώς βοηθά στη βελτίωση της ποιότητας ζωής τους και στην αποκατάσταση της αξιοπρέπειάς τους. Η μελέτη καταλήγει με την επισήμανση του κρίσιμου ρόλου των κοινωνικών λειτουργών στην αντιμετώπιση των αναγκών των περιθωριοποιημένων ατόμων, επισημαίνοντας τις στρατηγικές που εφαρμόζονται, αλλά και τα πολλά ζητήματα που χρειάζονται προσοχή για την αποτελεσματικότερη υποστήριξη αυτών των πληθυσμών. Επιπλέον, προτείνονται τομείς για μελλοντική έρευνα, όπως η διεξαγωγή ευρύτερων γεωγραφικών μελετών και η ανάπτυξη πιο εξειδικευμένων και αποτελεσματικών μεθόδων Streetwork για τη βελτίωση της προσέγγισης και της υποστήριξης των ατόμων που αντιμετωπίζουν προβλήματα εξάρτησης και κοινωνικού αποκλεισμού.
description: The present work explores the role of social workers in the context of Streetwork, focusing mainly on the city of Thessaloniki, and highlights the importance of direct engagement with marginalized populations, such as people facing drug addiction problems. At the beginning of the study, a definition of Streetwork is given and a historical review of its development is presented, tracing its roots to the early 20th century, when social workers began to interact with communities in everyday, external settings, in order to provide support to people in need. The research methodology involved conducting qualitative interviews with social workers working in the Thessaloniki area. The interviews focused on the experiences of social workers, the challenges they face and the strategies they apply in approaching these people. The results of the research reveal that while there is significant progress in supporting people receiving assistance, the geographical focus of the study limits the generalizability of the results to other regions. Some of the main findings of the research include the imperative importance of building trust between social workers and the people they work with, as well as the barriers that often arise in reaching these vulnerable individuals. In addition, the positive impact of social work on marginalized populations is highlighted, as it helps to improve their quality of life and restore their dignity. The study concludes by highlighting the critical role of social workers in addressing the needs of marginalized individuals, highlighting the strategies that are implemented, but also the many issues that need attention to support these populations more effectively. In addition, areas for future research are suggested, such as conducting broader geographical studies and developing more specialized and effective Streetwork methods to improve outreach and support for individuals facing problems of addiction and social exclusion.
description: Συνεργαζόμενο Τμήμα: Πανεπιστήμιο Λευκωσίας (Κύπρος)